**Praktiske opgaver i Knakken**

Det blev vedtaget på et tidligere grupperådsmødet at spejdergruppen beder hver familie om at varetage praktiske opgaver 1-2 uger om året.

Lederne, faste gruppehjælpere og bestyrelses medlemmer, skal ikke indgå i denne turnus.

Opgaverne skal så vidt muligt løses fra mandag til torsdag, da vi somme tider låner Knakken ud i weekenden.

**Ugentlige opgaver der skal løses i Knakken:**

**Vasketøj**

Vasketøjskurven i værkstedet tømmes og alt vasketøj i huset findes og samles og vaskes. Rene håndklæder og gulvklude skal lægges ind i højskabet i værkstedet bag døren, og viskestykker og karklude i det første overskab i køkkenet.

**Rengøring af gulve - Lille + store sal, toiletter, køkken og gang**

Der skal fejes, støvsuges og eller gulvet skal vaskes over.

Alt sammen vurderes af den enkelte og gøres efter behov.

**Rengøring og oprydning i køkkenet**

Fladerne tørres af og køleskabet ryddes op/smides væk og gøres rent.

(OBS. al mad i skabene, skal opbevares i luft tætte beholdere for at undgå skadedyr)

**Græsslåning**

Græsslåmaskinen og benzin står i skuret.

OBS Vi har en "mikro"Bedstefar der vil slå græs, så det slipper man for i den periode ☺

Nøgleboks til nøgle til Knakken, er sat op ved murværket ved fordøren – Ring til Ole Krogh 23636323 eller Tina Førby Larsen 25317333, for at få oplyst koden. Koden er fortrolig og må ikke oplyses til andre!